Rojawan de Hemleya 'Tecrîd, Faşîzm, Îşxalî rê Bes o, Wext Wextê Azadîye yo' ya KCKy ameye selamkerdene. Mayanê şehîd û gerîlayan ê Qamişlo, Dêrik, û Tirbêsipîyê da zanayene ke ê vera hêrişê îşxalî yê dewleta tirke yê vera Başûr û Rojawanê Kurdîstanî çalakîyanê xo yê sîvîlan danê destpêkerdene.
Mayê ke Şehîdgehê Şehîd Delîl Saruhanî yê Qamişlo de ameyî têhet eşkerayîye daye. Reyna Dêrîk û Tirbêsipîyê de zî bi eynî waştişî eşkerayîyî ameyî dayene. Mayanê şehîd û gerîlayan bale ante ser ke hêrişê dewleta tirke şarê herême hedef genê û vat ganî vera nê hêrişan çalakîyê sîvîlî bêrê kerdene. Mayan vist vîrî ke dewleta tirke sere de doman û cinîyan qetil kena û seba ke rayapêroyîya mîyanneteweyîye vera nê hêrişan bêveng o hêrişî zêdîyenê. Mayan ard ziwan ke komelê mîyanneteweyî û hukmatê Başûrî vera kurdan wezîfeyê xo nêano ca. Mayan veng şarê kurdî ke wa vera hêrişanê dewleta tirke amade bo û waranê şerî de ca bîgero.
